laion/Wikipedia-Exotic huggingface dataset:
לוקאס מורה

לוקאס רודריגס מורה דה סילבה (בפורטוגזית: Lucas Rodrigues Moura da Silva; נולד ב-13 באוגוסט 1992 בסאו פאולו) הוא כדורגלן ברזילאי, המשחק בעמדת קשר התקפי בסאו פאלו. מורה החל לשחק כנער במועדון סאו פאולו. בשנת 2010, כשהוא בן 17 בלבד, החל לשחק בקבוצה הבוגרת של המועדון. כששיחק במדי הקבוצה הבוגרת זכה עמה בגביע סודאמריקנה (2012). בשנת 2013 הצטרף לקבוצת פריז סן-ז'רמן, ששילמה עבורו 45 מיליון דולרים. מורה זכה במדי פריז בארבע אליפויות וב-16 תארים בסך הכול. ב-31 בינואר 2018 חתם מורה בטוטנהאם הוטספר מהפרמייר ליג לחמש שנים תמורת 25 מיליון ליש"ט. ב-18 באוגוסט 2018 כבש מורה את שערו הראשון במדי טוטנהאם בניצחון 1–3 על פולהאם. במחזור שלאחר מכן כבש צמד נגד מנצ'סטר יונייטד. ב-13 באפריל 2019 כבש שלושער ראשון לזכות טוטנהאם באצטדיון החדש, בניצחון 0–4 על האדרספילד טאון. ב-8 במאי 2019, כשטוטנהאם הייתה בפיגור 0–3 מול אייאקס בסיכום בתחילת המחצית השנייה, מורה כבש שלושער ששלח את טוטנהאם לגמר כל אנגלי מול ליברפול. ב-2 באוגוסט 2023, עשור לאחר שעזב אותה, חזר מורה לסאו פאולו. מורה נכלל בסגל נבחרת ברזיל משנת 2011. הוא גם שיחק במדי הנבחרת הצעירה, וזכה עמה במדליית כסף באולימפיאדת לונדון (2012). סאו פאולו גביע סודאמריקנה: 2011/2012 הגביע הברזילאי: 2023 פריז סן-ז'רמן אליפות צרפת (5): 2012/2013, 2013/2014, 2014/2015, 2015/2016, 2017/2018 גביע הליגה הצרפתית (5): 2013/2014, 2014/2015, 2015/2016, 2016/2017, 2017/2018 הגביע הצרפתי (3): 2014/2015, 2015/2016, 2016/2017 גביע האלופות הצרפתי (5): 2013/2014, 2014/2015, 2015/2016, 2016/2017, 2017/2018 נבחרת ברזיל בכדורגל עד גיל 20 אליפות אמריקה הדרומית לנוער: 2011 נבחרת ברזיל גביע הקונפדרציות: 2013 מדיה וקבצים בנושא לוקאס מורה בוויקישיתוף לוקאס מורה, ברשת החברתית אקס (טוויטר) לוקאס מורה, באתר Transfermarkt לוקאס מורה, באתר Soccerway לוקאס מורה, באתר BDFutbol לוקאס מורה, באתר WorldFootball.net לוקאס מורה, באתר National Football Teams לוקאס מורה, באתר FootballDatabase.eu לוקאס מורה, באתר ESPN פרופיל השחקן באתר ESPN "העברות בעולם - 31.1: לוקאס חתם בטוטנהאם, סיטי ירדה מעסקת מחרז", באתר וואלה, 31 בינואר 2018 סיקור משחק אייאקס נגד טוטנהאם, 08/05/2019 - ערוץ הספורט, באתר Sport5.co.il - אתר ערוץ הספורט ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
סרטנים נזירים

סרטנים נזירים (שם מדעי: Paguroidea) היא על-משפחה של סרטנים מסדרת מעשירי רגל. הוא נולד ללא קונכייה, ואותה עליו להשיג בכוחות עצמו: לעיתים ימצא קונכייה ריקה, ולעיתים יהרוג דייר על מנת לקחת את קונכייתו (יכול להיות חילזון או סרטן אחר). תהליך זה יכול להתרחש גם כשהסרטן מוצא קונכייה טובה יותר או כשהוא מרגיש צפיפות בקונכייה הקיימת שלו. לסרטן הנזיר צבת אחת גדולה ואחת קטנה במקצת. הוא משתמש בצבת הגדולה כמגן כאשר הוא נכנס לקונכייה כדי להתגונן מטורפים (למעשה הצבת משמשת כמעין "מכסה"). בין המינים השונים ניתן למצוא מינים יבשתיים, אך רוב המינים שוכנים במים. כדי להתגונן מתנאי סביבת חייו (הים) הסרטן הנזיר מבלה את רוב שעות יומו בתוך מחילה קרירה ויוצא בשעות הערב הקרירות. Coenobitidae - בה סרטן הקוקוס Diogenidae Paguridae Parapaguridae Parapylochelidae Pylochelidae Pylojacquesidae מדיה וקבצים בנושא סרטנים נזירים בוויקישיתוף סרטנים נזירים, באתר ITIS (באנגלית) סרטנים נזירים, באתר NCBI (באנגלית) סרטנים נזירים, באתר האנציקלופדיה של החיים (באנגלית) סרטנים נזירים, באתר אנציקלופדיה בריטניקה (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
גולדפרב

גוֹלְדְפַרְבּ הוא שם משפחה יהודי, אשכנזי שמשמעו ביידיש ובגרמנית הוא גולד=זהב, פרב=צבע. האם התכוונתם ל... אלכס גולדפרב – חבר כנסת לשעבר וסגן שר השיכון גיא גולדפרב – קצין צה"ל בחיל הים מירי גולדפרב – מלכת היופי של ישראל לשנת 1991 יניב גולדפרב – מוזיקאי ישראלי ישראל גולדפרב – חזן קהילת בית ישראל אנשי אמת פנחס גִינוֹסָר (גוֹלְדְפַרְבּ) – מלוחמי האצ"ל והלח"י גולדפרב זליגמן – משרד עורכי דין זהבי
ג'ונסטון

האם התכוונתם ל... אישים: אדריאן ג'ונסטון – מוזיקאי ומלחין בריטי אלברט סידני ג'ונסטון – קצין בצבא ארצות הברית, גנרל בצבא הקונפדרציה אלכסנדר רוברט ג'ונסטון – ממושלי הונג קונג אריק ג'ונסטון – איש עסקים ודיפלומט אמריקאי ג'ו ג'ונסטון – מפיק ובמאי קולנוע אמריקני ג'וזף א' ג'ונסטון – קצין בצבא ארצות הברית, גנרל בצבא הקונפדרציה ג'יימס ג'ונסטון – מוזיקאי סקוטי דייוויד ג'ונסטון – המושל הכללי של קנדה דניאל ג'ונסטון – זמר ומשורר אמריקאי ויליאם בורת'וויק ג'ונסטון – צייר נוף והיסטוריה סקוטי סו ג'ונסטון – שחקנית אנגלייה אחר: אטול ג'ונסטון – אטול בצפון האוקיינוס השקט תוכנית ג'ונסטון – תוכנית לחלוקת מי הירדן ג'ונסטון (משחתת) – משחתת אמריקנית שתעוזת מפקדה ארנסט אוונס הצילה את הכח הימי בקרב מול סאמאר ג'ונסון ג'ונסטאון
ורהוביצה

ורהוביצה (בצ'כית: Vrahovice) הוא כפר במחוז אולומואוץ שבצ'כיה, שבשנת 1973 סופח לפרוסטיוב. הכפר מהווה חלק מנהלי מפרוסטיוב. יש בכפר כ-3,400 תושבים. בכפר ישנה כנסייה בשם סנט ברתולומיאו, משרד דואר וכמה פאבים. מדיה וקבצים בנושא ורהוביצה בוויקישיתוף אתר האינטרנט הרשמי של ורהוביצה ערך זה הוא קצרמר בנושא צ'כיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
בצק כרוך

בצק כרוך (קרוי גם בצק דפוף), הוא גרסה של בצק עלים המכיל שמרים. מבצק כרוך מכינים עוגות שמרים מסוג קראנץ ומאפים אישיים מסוג דניש (מהמילה דנמרק, שם הומצא המאפה). בצק קרואסון נעשה אף הוא בשיטה של בצק כרוך. אבל ההבדל המרכזי בינו ובין דניש הוא שהקרואסון אוורירי יותר, ופחות עשיר ורך מהדניש. בהכנת בצק כרוך יוצרים בצק שמרים בסיסי לתוכו מחדירים את השומן. את השומן מקפלים לתוך הבצק. והבצק עוטף את השומן. ככל שמקפלים יותר פעמים את הבצק, ייווצרו יותר שכבות. באופן מסורתי השומן בו משתמשים הוא חמאה, אבל כיום רוב המאפיות המתועשות משתמשים במרגרינה משיקולי עלויות חומרי גלם וגם יציבותה של המרגרינה בתהליך הייצור לעומת החמאה. במהלך האפייה מתחמם השומן שנכלא בין שכבות הבצק וגורם להיפרדות השכבות ובכך לאפקט הדפדוף והפריכות של המאפה.
גוגל פייבר

גוּגל פַייבֶּר (באנגלית: Google Fiber) הוא שירות של אלפאבית המספק תשתית אינטרנט בפס רחב באמצעות תקשורת סיבים אופטיים. הוקמה תשתית נסיונית בערים: אוסטין, טקסס; קנזס סיטי, קנזס; קנזס סיטי, מיזורי ופרובו, יוטה. המיקום נבחר לאחר הליך תחרותי במהלכו נקבעו 1100 קהילות שיזכו בשירות ראשונות. ב-30 במרץ 2011, הודיעה גוגל שקנזס סיטי, קנזס, תהיה היישוב הראשון שבו הרשת תתפרס. לאחר בניית תשתית הרשת, ביולי 2012 הודיעה גוגל על תמחור השירות. השירות מציע שלוש אפשרויות הכוללות אינטרנט ללא הגבלה. 1 Gbps מהירות גלישה, תמורת 70$ לחודש. 1 Gbps מהירות גלישה, טלוויזיה, ו-1 TB אחסון בשרת כונן גוגל, תמורת 120$ בחודש. אינטרנט ציבורי במהירות שבין 1 Mbps ל-5 Mbps, ללא דמי מינוי, בעלות הקמת תשתית 300$. בגרסת שירות הטלוויזיה יהיה ניתן להקליט עד 8 תוכניות בו זמנית, ובנוסף להזרים שידורים אל טלפונים חכמים או טאבלטים. גרסת הטלוויזיה כוללת גם טאבלט נקסוס 7 שישמש גם כשלט למערכת. מדיה וקבצים בנושא גוגל פייבר בוויקישיתוף אתר האינטרנט הרשמי של גוגל פייבר גוגל פייבר, ברשת החברתית פייסבוק גוגל פייבר, ברשת החברתית אקס (טוויטר) גוגל פייבר, ברשת החברתית אינסטגרם גוגל פייבר, ברשת החברתית LinkedIn גוגל פייבר, סרטונים בערוץ היוטיוב גוגל פייבר, הבלוג הרשמי https://www.nytimes.com/2016/10/26/technology/google-curbs-expansion-of-fiber-optic-network-cutting-jobs.html]
פדקס אקספרס

פדקס אקספרס (באנגלית: FedEx Express) היא חברת תעופה אמריקאית למטענים שבסיסה בממפיס, טנסי. החברה מדורגת ראשונה בעולם במונחים של טונות המטען שהיא מטיסה, ורביעית בגודל צי המטוסים שלה. החברה היא חברת בת של תאגיד פדקס, והיא מבצעת טיסות ליותר מ-375 יעדים בכל יום. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. FedEx Feeder הוא מותג אזורי המופעל באמצעות מטוסי מדחף. בארצות הברית וקנדה מפעילים את FedEx Feeder זכיינים מקומיים שמחכירים את המטוסים מפדקס, ואחראים על צוותי המטוסים. הטיסות שמפעיל הזכיין הם ברישום שלו ולא של פדקס. מחוץ לארצות הברית, מפעילים את FedEx Feeder זכיינים המפעילים את הטיסות במטוסים שלהם בהתאם להסדר עם פדקס, קבלנים אלו רשאים לשאת מטענים עבור חברות אחרות יחד עם המטען של פדקס. נכון לספטמבר 2016 בצי פדקס אקספרס המטוסים הבאים. גיל הצי הממוצע 22.2 שנים. פדקס אקספרס פעלה בישראל משנת 1990, באמצעות הזכיינית F.C אקספרס (FedEx ישראל). בשנת 2019 הסתיים זיכיון f.c. והחברה עברה לייצוג ישיר בארץ, לפדקס מרכז פעילות ראשי בנמל התעופה בן-גוריון, וכן סניף ב חיפה, החברה מפעילה טיסה יומית לנמל התעופה בן-גוריון, באמצעות מטוס בואינג 757-200. מדיה וקבצים בנושא פדקס אקספרס בוויקישיתוף אתר האינטרנט הרשמי של פדקס אקספרס (באנגלית) פדקס אקספרס, ברשת החברתית אינסטגרם מדיה וקבצים בנושא פדקס אקספרס באתר Airliners.net ‏[1]‏ https://www.planespotters.net/airline/Federal-Express-(FedEx)
משה מורגנשטרן

משה מורגנשטרן (? - 1962) היה מתאבק ומאמן היאבקות יהודי גרמני-ישראלי, אלוף ישראל והמכביה השלישית (1950) בהיאבקות. מורגנשטרן עלה לישראל לאחר מלחמת העולם השנייה, כשכבר היה מתאבק ידוע ואלוף מכביות. הוא הצטרף למועדון ההיאבקות של קריית חיים ועמד בראשו. מורגנשטרן התחרה במכביה השלישית, במשקל חצי-כבד, בסגנון יווני-רומי וזכה במדליית זהב. לאחר מותו של מורגנשטרן החליטה הוועדה הארצית להיאבקות לקיים כל שנה תחרות ארצית על שמו, תחרות בה יאבקו נבחרות הדרום והצפון והנבחרת הזוכה תקבל גביע נודד. אלופים מאירופה-של-אתמול על זירה עברית אחת, משמר, 23 בינואר 1945 מפעל היאבקות לזכרו של מורגנשטרן, דבר, טור 2, 25 באוקטובר 1963 תוצאות המכביה, על המשמר, 4 באוקטובר 1950
סטון גוסארד

סטון קרפנטר גוסארד (באנגלית: Stone Carpenter Gossard; נולד ב-20 ביולי 1966) הוא אחד הגיטריסטים של להקת הגראנג' פרל ג'אם. וממקימי סצנת הגראנג' בכללה, דרך להקות כמו גרין ריבר, מאת'ר לאב בון, וטמפל אוף דה דוג הנחשבות ללהקות חלוצות בז'אנר. גוסארד נולד בסיאטל, וושינגטון. לסטון שתי אחיות בשם סטאר ושלי, והוא הבן האמצעי. הלהקה הראשונה שאליה הצטרף גוסארד נקראה "March of Crimes". לאחר מכן הוא עבר ללהקת גרין ריבר, שם נפגש עם ג'ף אמנט, לימים הבסיסט של פרל ג'אם. לאחר התפרקות הלהקה הם הקימו את להקת מאת'ר לאב בון ביחד עם אנדרו ווד. לאחר מותו הם הקימו את להקת פרל ג'אם, בה הם פעילים עד היום. ב-1992 הופיע גוסארד בסרט "Singles". במהלך השנים גוסארד תרם הרבה מאוד לשירי הלהקה: הוא הלחין חלק ניכר משיריה המוקדמים, שמאוחר יותר הפכו ללהיטים כגון Alive, Even Flow, Black ו־Once. דוגמאות לשירים מאוחרים יותר שאותם הלחין ואף כתב הם Do The Evolution, Of The Girl, Life Wasted, Bushleaguer ועוד. למרות שגוסארד נחשב בדרך כלל לגיטריסט הקצב של הלהקה ותפקד ככזה בימיה הראשונים, הדינמיקה בינו לבין הגיטריסט המוביל מייק מקרידי החלה להשתנות עם הפיכתו של הסולן אדי ודר לנגן גיטרה שלישי, וכיום גוסארד מנגן לפעמים על תקן גיטריסט מוביל ואפילו מספק נגינת בס וכלים אחרים ואף שירה. במקביל לפעילותו בלהקה, גוסארד הוא חבר בלהקת בראד, שהוציאה עד היום ארבעה אלבומים, ובמשך מספר שנים היה בעל חברת תקליטים בשם LOOSEGROOVE, אותה הוא מסר מאוחר יותר לאחותו. גוסארד הוציא אלבום סולו ראשון בשם "Bayleaf" ב־2001, שם גם המחיש את יכולתו לנגן על מספר רב מאוד של כלים. האלבום אינו אלבום גראנג' מובהק, וכולל סגנונות מוזיקליים שונים. מדיה וקבצים בנושא סטון גוסארד בוויקישיתוף אתר האינטרנט הרשמי של סטון גוסארד סטון גוסארד, ברשת החברתית פייסבוק סטון גוסארד, ברשת החברתית אקס (טוויטר) סטון גוסארד, במסד הנתונים הקולנועיים IMDb (באנגלית) סטון גוסארד, באתר אפל מיוזיק (באנגלית) סטון גוסארד, באתר ספוטיפיי סטון גוסארד, באתר סאונדקלאוד (באנגלית) סטון גוסארד, באתר Last.fm (באנגלית) סטון גוסארד, באתר AllMusic (באנגלית) סטון גוסארד, באתר MusicBrainz (באנגלית) סטון גוסארד, באתר דיזר סטון גוסארד, באתר Discogs (באנגלית) סטון גוסארד, באתר Genius סטון גוסארד, באתר SecondHandSongs ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טלי הלטר-שנקר

טלי הלטר-שנקר (נולדה ב-5 באוקטובר 1959) היא עורכת סרטים ישראלית. הלטר-שנקר נולדה בתל אביב לאב יצחק הלטר ולשחקנית דבורה קידר. בנעוריה התחנכה בתיכון גימנסיה הרצליה. בהמשך למדה לתואר ראשון בחוג לקולנוע וטלוויזיה באוניברסיטת תל אביב. עם תום הלימודים נסעה ללונדון למספר שנים שם התברגה בתעשיית הקולנוע והטלוויזיה המקומית. לאורך השנים שימשה כמרצה לעריכת סרטים בבתי הספר המובילים לקולנוע בארץ. בין השנים 1991–1993 בחוג לקולנוע וטלוויזיה באוניברסיטת תל אביב, בין השנים 1992–1999 בקמרה אובסקורה - בית הספר לאמנות, ובין השנים 1999–2009 בבית הספר סם שפיגל לקולנוע ולטלוויזיה. ב-2011 ערכה את סרט התעודה הדולפין, ב-2014 ערכה את הסרט "פנסיון פראכט" ביחד עם טל קלר וב-2015 ערכה את סרטה של דורית חכים, "ירח בבית 12". בשנים האחרונות משמשת במגוון תפקידים ציבוריים ביניהם לקטורית במיזם לקולנוע וטלוויזיה בירושלים. בשנת 2012 זכתה בפרס ראשון על עריכה בפסטיבל הסרטים טרייבקה שבניו יורק על עריכת הסרט התיעודי "הדירה" בבימויו של ארנון גולדפינגר. נשואה למוזיקאי דורון שנקר ומתגוררת בכפר מרדכי. 1990 - פרס אופיר לעריכת הסרט "שורו". 1993 - פרס אופיר לעריכת הסרט "נקמתו של איציק פינקלשטיין". 1995 - פרס אופיר לעריכת הסרט "חולה אהבה בשיכון ג'". 1988 - פרס ראשון עבור עריכת הסרט "הכלוב" מטעם המכון הישראלי לקולנוע. 1999 - פרס אופיר לעריכת הסרט "החברים של יאנה". 2003 – פרס אופיר לעריכת הסרט "האסונות של נינה". 2012 – פרס לעריכת הסרט "הדירה" בפסטיבל הסרטים טרייבקה. טלי הלטר-שנקר, במיזם "אישים" לתיעוד היצירה הישראלית טלי הלטר-שנקר, במסד הנתונים הקולנועיים IMDb (באנגלית) טלי הלטר-שנקר, באתר "אידיבי", מאגר הידע העברי לקולנוע ישראלי ועולמי טלי הלטר-שנקר, באתר ספר הקולנוע הישראלי
ג'וליאן מקמהון

ג'וליאן דאנה ויליאם מקמהון (באנגלית: Julian Dana William McMahon) הוא שחקן ודוגמן אוסטרלי. ידוע בשל גילום דמויות כדוגמת קול טרנר בסדרה "מכושפות", דמותו של דוקטור דום בסרטי "ארבעת המופלאים", ודמותו של כריסטיאן טרוי בסדרה "ניפ/טאק". מקמהון נולד בסידני לויליאם מקמהון, חבר פרלמנט וראש ממשלת אוסטרליה לשעבר. ולסוניה מקמהון, מרפאה בעיסוק לשעבר ואייקון אופנה. מקמהון הוא הילד השני בין שתי אחיות. מקמהון למד בבית ספר פרטי ואת לימודיו האקדמאיים למד באוניברסיטת סידני. לאחר זמן קצר פרש מלימודיו והחל בקריירת דוגמנות מצליחה. עד מהרה התפרסם כדוגמן מצליח בבירות אופנה מסביב לעולם כמו מילאנו, לונדון, ניו יורק, רומא ופריז. בנוסף לקריירת הדוגמנות שלו שכללה פרסומת לחברת לוי שטראוס ושות', החל מקמהון לשחק באופרת הסבון האוסטרלית קרוב רחוק. לאחר הצלחתו בסדרה עבר מקמהון לארצות הברית ושם החל ללמוד שיעורים קולים כדי להיפטר ממבטאו האוסטרלי. לאחר מכן השתתף בקליפים לשירים "This Is It" ו"his Is The Way" של הזמרת דני מינוג, אשר לה יינשא מאוחר יותר. תפקידו הראשון של מקמהון בטלוויזיה האמריקאית היה באופרת הסבון עולם אחר, שם שיחק בין השנים 1993–1995. בשנת 2000 שיחק בסרט מרדף החלומות לצידו של השחקן ג'ף דניאלס. בשנים 1996 עד 2000 שיחק בסדרה "Profiler" של רשת NBC. בעקבות הופעתו בסדרה הזו הצטרף מקמהון לצוות השחקנים בסדרה המצליחה מכושפות של רשת The WB. בשנת 2003 החל מקמהון לשחק בתפקיד ראשי בסדרה ניפ/טאק. בשנת 2005 היה מועמד לפרס גלובוס הזהב על משחקו בסדרה. באותה שנה גילם מקמהון את דמותו של דוקטור דום בסרט ארבעת המופלאים ובסרט ההמשך שיצא בשנת 2007 ונקרא ארבעת המופלאים: עלייתו של הגולש הכסוף. באותה שנה שיחק לצידה של השחקנית סנדרה בולוק בסרט תחושה מוקדמת. בשנת 2010 יצא הסרט פנים בהמון בכיכובם של מקמהון והשחקנית מילה יובוביץ'. בשנת 1994 נישא מקמהון לשחקנית והזמרת דני מינוג. השניים התגרשו לאחר כשנה. בשנת 1999 נישא לדוגמנית ברוק בארנס. שנה לאחר מכן נולדה לזוג ילדה - מדיסון אליזבת' מקמהון. שנה לאחר מכן השניים התגרשו. מדיה וקבצים בנושא ג'וליאן מקמהון בוויקישיתוף ג'וליאן מקמהון, ברשת החברתית אקס (טוויטר) ג'וליאן מקמהון, במסד הנתונים הקולנועיים IMDb (באנגלית) ג'וליאן מקמהון, באתר AllMovie (באנגלית) ג'וליאן מקמהון, במסד הנתונים הקולנועיים KinoPoisk (ברוסית)
הבנק לפיתוח סין

הבנק לפיתוח סין (באנגלית: China Development Bank או CDB) הוא מוסד פיננסי ממשלתי מרכזי בסין. תפקידו העיקרי הוא מימון פרויקטי תשתית משמעותיים במדינה, כדוגמת סכר שלושת הערוצים ונמל התעופה הבינלאומי שאנגחאי פודונג. הבנק הוקם לאחר חקיקת חוק התנהלות הבנקים בשנת 1994, אז תואר כמנוע לקידום מדיניותה הכלכלית של הממשלה הסינית. חובות הבנק מובטחים על ידי הממשלה הסינית. הבנק הוקם במרץ 1994, על מנת לספק מימון למיזמי פיתוח ממשלתיים בעלי חשיבות לאומית. הוא כפוף לממשלה הסינית, ומחולק ל-35 ענפים. הבנק דואג למימון פרויקטים לאומיים, לרבות פיתוח תשתיות לאומיות, תעשיות, הפקת אנרגיה ותחבורה. מטרתו העיקרית, כבנק ממשלתי, היא לאפשר את פעילותה הכלכלית של הממשלה הסינית, ולספק לה כלים לביצוע שינויים בכלכלת המדינה. בנק סין לחקלאות מדיה וקבצים בנושא הבנק לפיתוח סין בוויקישיתוף אתר האינטרנט הרשמי של הבנק לפיתוח סין היעד החדש של הממשל הסיני: בנקים כושלים ברחבי אירופה, באתר כלכליסט, 31 בינואר 2011 איל לוינטר, הכירו את הבנק שרוצה לקנות את העולם, וואלה חדשות, 5 באפריל 2013 רחל בית-אריה, בייג'ינג, אג'יו: צ'ן חסכן בונה את העולם, באתר כלכליסט, 17 בינואר 2013 ערך זה הוא קצרמר בנושא בנקים ובנושא סין. אתם מוזמנים לתרום לוויקיפדיה ולהרחיב אותו.
מלון סאן

מלון סאן היה מלון שפעל במשך כ-30 שנה בחוף ימה של בת-ים עד שנהרס בשנת 2012 ובכך היה למבנה הגדול ביותר שנהרס בישראל על ידי חומר נפץ. על השטח שפונה קם מלון חדש בעל שם זהה. בניין מלון סאן נבנה בשנות ה-70 בתכנון האדריכל יצחק טולדנו (שתכנן גם את מלון דבורה בתל אביב). הבניין נבנה בסטנדרט בנייה גבוה נכון לאותה תקופה ונקרא בתחילתו מלון "פאן אמריקן". המלון בן 14 הקומות התנשא לגובה של 40 מטרים וכלל בריכת שחייה, מגרשי טניס ואולמות כנסים ואירועים אשר נחשבו חדשניים בזמן הקמתם. ב-1974 פרצה שרפה במלון ומאז החלה הידרדרות איטית במעמדו, על אף שיפוץ רחב היקף שנעשה בו. במשך הזמן המלון החליף מספר שמות ונקרא בין היתר מלון "מרינה" ובהמשך גם "סאן". בשנות ה-90 הוסבו חלק מדירות המלון למגורי עולים חדשים, עקב הצורך לשכן עולים רבים ממדינות ברית המועצות לשעבר שהגיעו לעיר בת ים בשנים אלה. סופו של המלון בגלגולו הנוכחי הגיע בשנת 2005 כאשר בעלי המלון מכרו את הקרקע והמלון ננטש. לאחר נטישתו הפך המלון לפיל לבן, מפגע אסתטי וסביבתי, והיה אף מוקד לפעילות של כת השטן. המלון עמד נטוש עד שנת 2012, בה החלה הריסתו. תחילה ההריסה בוצעה על ידי כדור מתכת כבד אך שיטה זו התגלתה כלא יעילה והוחלט לפוצץ את המלון במקום. ב-6 בנובמבר 2012 הוצמדו 25 קילוגרם חומר נפץ לעמודי התמיכה של המלון ולאחר הפעלת המטען מבנה המלון הנטוש קרס תוך 14 שניות. נבנה במקום קומפלקס של מלונאות ומסחר הכולל מרכז כנסים ומלון שנקרא "סאנסט". בנייתו הופסקה, והחלה מחדש בתחילת 2020. לאחר מכן המלון נתקע שוב בשלבי בנייה ובמאי 2024 הבעלים יהושע גוטמן קיים מגעים עם יזם הנדל"ן ראובן אלה למכירת המלון. מישל דור, עכשיו גם בוידיאו: חידת הפיל הלבן, באתר ynet, 23 בינואר 2011 הריסת מלון סאן - כל הסיפור עד הסוף! תפוז אנשים, 22 בנובמבר 2012 אבי כהן, צפו: מלון בבת ים מתפוצץ תוך שניות, באתר ישראל היום, 6 בנובמבר 2012 גיא ימין, ‏מלון סאן בבת ים יימכר למשקיע אמריקני בכ-11.1 מיליון דולר, באתר גלובס, 19 באוקטובר 2005 שי אלבלינג, זירת מלון לשעבר הפכה למתחם פעילות כת השטן. mynet בת ים. 1 בספטמבר 2011 גלעד מורג, צפו: מלון "סאן" בבת ים פוצץ וקרס בשניות, באתר ynet, 6 בנובמבר 2012 ענת דניאלי, הפיל הלבן קם לתחייה: אחרי שנים, חוזרים לבנות את מלון סאן בבת ים, באתר כלכליסט, 10 בדצמבר 2019 דותן לוי, יזם הנדל"ן ראובן אלה במו"מ לרכישת מלון סאן בבת ים, באתר כלכליסט, 21 במאי 2024
נקסוס 7 (2012)

נקסוס 7 (באנגלית: Nexus 7) הוא מחשב לוח שעוצב ופותח על ידי חברת גוגל בשיתוף עם ASUS. זהו מחשב-הלוח הראשון בסדרת נקסוס של גוגל והוא מופעל באמצעות מערכת ההפעלה אנדרואיד. דור ראשון של המכשיר הוכרז ביולי 2012. דור שני, הכולל עדכוני חומרה רבים, הוכרז ביולי 2013. בין היתר, הנקסוס 7 מגיע עם היישומים יומן גוגל, גוגל מפות, YouTube, Gmail, ו-Google+ כברירת מחדל. בריאיון לעיתון איטלקי בדצמבר 2011, הודיע מנכ"ל גוגל, אריק שמידט כי בכוונת החברה להשיק מחשב לוח בתוך חצי שנה. הוא ציין כי בכוונתם להוות תחרות נגד האייפד הפופולרי של אפל. ב-26 ביוני 2012 הוצג המכשיר לראשונה בכנס המפתחים השנתי של Google I/O במוסקון סנטר שבסן פרנסיסקו. החל מאותו היום ניתן היה לרכוש אותו בהזמנה מוקדמת. במהלך אותו הכנס חשף הוגו בארה, ראש מערך ניהול המוצר של אנדרואיד, את גרסה 4.1 של המערכת אשר כונתה "Jelly Bean". באירוע ההשקה, הודיע בארה כי הנקסוס 7 יהיה זמין תחילה באוסטרליה, קנדה, בריטניה וארצות הברית. ב-13 ביולי 2012 החלה גוגל לשלוח ללקוחות שהזמינו מראש את המכשירים הראשונים באוסטרליה ובארצות הברית. ארבעה ימים לאחר מכן, ב-17 ביולי נשלחו המכשירים גם לקנדה ובריטניה. ב-27 באוגוסט שווק הנקסוס גם בצרפת, גרמניה וספרד וב-25 בספטמבר גם ביפן. כעבור יומיים שווק המכשיר בקוריאה הדרומית וב-7 בנובמבר הגיע גם להודו. המכשיר משווק גם בישראל. מדיה וקבצים בנושא נקסוס 7 (2012) בוויקישיתוף אתר האינטרנט הרשמי של נקסוס 7 נקסוס 7 באתר גוגל נקסוס 7 - סקירה ותמונות באתר CNET אריק שמידט: מחשב הלוח של גוגל יגיע בתוך שישה חודשים באתר Engadget Google plans 'Nexus' tablet to take on Apple iPad, The Telegraph, 20 December 2011 נקסוס 7 זמין עכשיו בצרפת, גרמניה וספרד באתר The verge
שוקי בן פורת

יהושע (שוקי) בן פורת (נולד ב-ט' בכסלו ה'תשי"א, 18 בנובמבר 1950) הוא איש עסקים, יזם, במאי, תסריטאי ומפיק ישראלי. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהושע בן פורת נולד בקיבוץ חפציבה שבגלבוע, למרים ורומי בן פורת. בגיל 14 עבר לגור באתיופיה עקב שליחותו של אביו כנספח צבאי. בהמשך חזר ארצה לבדו ונרשם אל הכפר הירוק, שם היה ראש ועדת תרבות במשך ארבע שנים. התגייס לקורס טיס והודח. היה חבר להקת חיל התותחנים, עזב וסיים את תפקידו בצה"ל בתפקיד מדריך סיירי אוויר. לאחר שחרורו הכיר את ציפי לוין, לימים ציפי רפאלי. הם חיו בלונדון ושם נולד בנם הבכור המשותף, ניל בן פורת (יליד 1976). חזרו ארצה והקימו את "המועדון" ביחד עם רפי ותדי שאולי. בתקופה זאת נולד הירחון מוניטין אותו יזמו שוקי ורפי בשותפות עם שאול אייזנברג, דוד מושביץ, עו"ד גדעון קריב, מיקי אלבין ועוד. המועדון נסגר לאחר תקלת חשמל שגרמה לשרפתו. גם מוניטין נסגר לאחר מותו של מיקי אלבין. עם סגירתו של מוניטין הקים תחנת הכבלים הראשונה בישראל בטלוויזיה פיראטית בנתניה. בשנת 1978 יצר וכתב את הסרט הישראלי-הוליוודי, "קשר האורניום" (אנ') בבימוים של ג'אנפרנקו בלדנלו (אנ') ומנחם גולן, ובכיכובם של פאביו טסטי, ג'נט אוגרן, אסי דיין, זיגפריד ראוך, עודד קוטלר, ג'יאני ריזו והרברט פוקס. בשנת 1985 יצר וכתב את הסרט ההוליוודי, "גולאג" (אנ') בבימויו של רוג'ר יאנג (אנ') ובכיכובם של דייוויד קית', מלקולם מקדואל, דייוויד סושה, וורן קלארק וג'ון מקאנרי. הנישואין לציפי הסתיימו כעבור 10 שנים. שוקי נשא בשנית את סגנית מיס עולם ענת זמיר. אך השניים התגרשו לאחר 5 שנים. אז הכיר את קים, אשתו השלישית, הם נישאו ונולדו להם ארבעה ילדים: אליהו (יליד 1988), שיר (ילידת 1992), שני (ילידת 1994), וזוהר (ילידת 1995). ב-1991, חזר בתשובה בגיל 40. בת זוגו הנוכחית היא תמר בן-יעקוב. הקים בישראל חברת חקלאות אורגנית בשם "אסיף השדה" בשותפות עם שוקי שלמון. טבע את המונח השיווקי דלורית ויזם את מרוץ הסוסים הגדול בגעש במרץ 1991. יזם את הקמת היישוב "ארסוף" ליד קיבוץ שפיים. הפיק כמה סרטים דוקומנטריים עם מיכה לימור. בשנת 1997 הפיק ויזם בן פורת את תוכנית הבידור והאירוח של "אורי זוהר" בהפקת הערוץ הראשון שזכו ל-43% רייטינג. התוכנית המשיכה לעונה שנייה בשם "אורי זוהר 2", והיא שודרה לפרקים עד שנת 1999. סך הכל צולמו 15 תוכניות, בכל תוכנית זוהר אירח ארבעה אורחים לשיחה אישית, והיה יוצא לצילומים מחוץ לאולפן בנושאי דת ונושאים נוספים. לאחר תום העונה השנייה לא הופיע יותר לכלל הציבור. בתחילת העשור הראשון של המאה ה-21 היה תלמידו הקרוב ביותר של הרב מוטי גל ושותפו להפקת 4 סרטי קולנוע חרדי: "לילה בגומחה", "דג מלוח", "שדה מוקשים" ו"הנבל הכחול", חלקם השאירו חותם בציבור החרדי וזכו לאהדה גדולה, והציבו רף גבוה בתעשיית הקולנוע החרדי. שוקי בן פורת, במסד הנתונים הקולנועיים IMDb (באנגלית) ליאורה גולדנברג-שטרן, ‏בעלה לשעבר של ציפי רפאלי: "רשות המסים צריכה לשלם לבר רפאלי על הפרסום", באתר מעריב אונליין, 31 בינואר 2016 דניאל שירין, היוצרים של הקולנוע החרדי הנשכח, נזכרים בלהיטים הגדולים, מקור ראשון
הטגמנטום הגחוני

הטֶגמֶנטום הגחוני (VTA) הוא אזור בטגמנטום של המוח האמצעי. לטגמנטום הגחוני יש תפקיד מרכזי בחיזוק. הוא מכיל ריכוז של תאים דופמינרגיים, אשר פועלים במסגרת מערכת החיזוק במוח. עם זאת, פעילות דופמינרגית של הטגמנטום הגחוני לא תמיד מעוררת תחושה טובה. זאת משום שהדופמין מגיע דרכו לא רק לסטריאטום, אלא גם לאמיגדלה. הדופמין שמגיע לאמיגדלה יכול לעורר פעילות הקשורה לצפייה לאיום ולא רק לצפייה לגמול. הפורניקס מכיל שלוחות של אקסונים דופמינרגיים מהטגמנטום הגחוני. השלוחות הדופמינרגיות מהטגמנטום הגחוני והחומר השחור מגיעות להיפוקמפוס, שם הן מווסתות את הפלסטיות הסינפטית ואת תפקודי הזיכרון. הטגמנטום הגחוני מקושר לנטייה לחיפוש חידושים Novelty seeking, אשר מקשרת בין המוליך העצבי דומפין לבין היכולת היצירתית של האדם. ישנן שתי מערכות דופמינרגיות המתחילות בטגמנטום הגחוני. הטגמנטום הגחוני הוא ראשיתה של מערכת הדופמין המוזוקורטיקלית mesocortical system, אשר מסתיימת בקליפת המוח הקדם-מצחית. מערכת דופמינרגית נוספת שמתחילה בטגמנטום הגחוני היא המערכת המזולימבית, אשר מגיעה לגרעין האקומבנס, לאמיגדלה ולהיפוקמפוס. כמו גם לקליפת המוח הקדם-מצחית האמצעית medial prefrontal cortex ולפיתול החגורה הקדמי. מדיה וקבצים בנושא הטגמנטום הגחוני בוויקישיתוף Neil R. Carlson, (2013). Physiology of Behavior. Boston: Pearson. Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association. Bertolino, A., Di Giorgio, A., Blasi, G., Sambataro, F., Caforio, G., Sinibaldi, L., ... & Dallapiccola, B. (2008). Epistasis between dopamine regulating genes identifies a nonlinear response of the human hippocampus during memory tasks. Biological psychiatry, 64(3), 226-234. Faust‐Socher, A., Kenett, Y. N., Cohen, O. S., Hassin‐Baer, S., & Inzelberg, R. (2014). Enhanced creative thinking under dopaminergic therapy in Parkinson disease. Annals of neurology, 75(6), 935-942. By Vaidya, Chandan J.; Gordon, Evan M. ROLE OF DOPAMINE IN THE PATHOPHYSIOLOGY OF ATTENTION'DEFICIT/HYPERACTIVITY DISORDER Kar, Bhoomika Rastogi (Ed), (2013). Cognition and brain development: Converging evidence from various methodologies. APA human brain development series., (pp. 105-125). Washington, DC, US: American Psychological Association, xiii, 328 pp.